open-index/open-wikipedia-markdown huggingface dataset:
โจ ไวต์

**โจ ปีเตอร์ ไวต์** (, เกิด 1 ตุลาคม 2002) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางตัวรุกให้แก่นิวคาสเซิลยูไนเต็ด

## ระดับสโมสร
เขาเกิดที่คาร์ไลล์ เริ่มต้นอาชีพนักฟุตบอลเยาวชนกับคาร์ไลล์ยูไนเต็ด สโมสรบ้านเกิดของเขา ก่อนที่จะย้ายไปนิวคาสเซิลยูไนเต็ดในปี 2016 เขาเซ็นสัญญายืมตัวย้ายไปฮาร์ตลิพูลยูไนเต็ดในเดือนมกราคม 2022 เมื่อวันที่ 5 กุมภาพันธ์ 2022 ไวต์ประเดิมสนามให้แก่ฮาร์ตลิพูลโดยเป็นตัวสำรองในเกมเอฟเอคัพที่พ่ายให้แก่คริสตัลพาเลซ 0–2 ในเดือนกุมภาพันธ์ 2022 เกรอัม ลี ผู้จัดการทีมฮาร์ตลิพูลในขณะนั้นกล่าวว่าเขาต้องการเซ็นสัญญากับไวต์แบบถาวร หลังจากลงเล่นให้สโมสรไป 8 นัด ไวต์ได้รับบาดเจ็บในเดือนมีนาคม 2022 แต่กลับมาลงเล่นในลีกและบอลถ้วยให้กับฮาร์ตลิพูลได้อย่างรวดเร็ว

เมื่อวันที่ 6 มกราคม 2023 ไวต์เซ็นสัญญากับเอ็กซิเตอร์ซิตี ในอีเอฟแอลลีกวัน ด้วยสัญญายืมตัวจนจบฤดูกาล 2022–23 โดยลงเล่น 16 นัด

เมื่อวันที่ 1 กันยายน 2023 ไวท์เข้าร่วมทีมครูว์ อเล็กซานดราในอีเอฟแอลลีกทูแบบยืมตัวจนถึงวันที่ 14 มกราคม 2024 เขาประเดิมสนามกับทีมครูว์ในวันรุ่งขึ้นโดยลงมาในนาทีที่ 63 แทนที่คอเนอร์ โธมัสในการชนะ 3–1 เหนือมิลตันคีนส์ดอนส์ ที่เกรสตีโรด เขายิงประตูแรกในนามทีมชุดใหญ่ในการเอาชนะจิลลิงงัม 2–0 ในลีกเมื่อวันที่ 3 ตุลาคม 2023

## อ้างอิง

หมวดหมู่:นักฟุตบอลชายชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลคาร์ไลล์ยูไนเต็ด
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลเอ็กซิเตอร์ซิตี
เทศมณฑลแอลามีดา

**เทศมณฑลแอลามีดา** (;   ) เป็นเทศมณฑลที่ตั้งอยู่ในรัฐแคลิฟอร์เนีย สหรัฐ จากการสำรวจสำมะโนประชากรในปี 2020 มีจำนวนประชากร 1,682,353 คน ทำให้เป็นเทศมณฑลที่มีประชากรมากที่สุดอันดับที่ 7 ในรัฐ และอันดับที่ 21 ของประเทศ ที่ตั้งเทศมณฑลคือโอกแลนด์ เทศมณฑลแอลามีดาอยู่ในบริเวณอ่าวซานฟรานซิสโก ซึ่งครอบคลุมพื้นที่ส่วนใหญ่ของภูมิภาคอีสต์เบย์

คำว่า *อาลาเมดา* ในภาษาสเปนมีความหมายสองอย่าง คือ "ดงต้นพ็อปลาร์" หรือ "ถนนที่มีต้นไม้เรียงราย" ชื่อนี้เดิมใช้เรียก *อาร์โรโยเดลาอาลาเมดา* ซึ่งเป็นลำธารที่มีต้นหลิวและต้นมะเดื่อเรียงรายตามริมฝั่ง ทำให้เหล่านักสำรวจชาวสเปนในยุคแรกนึกถึงถนนที่มีต้นไม้สองข้างทาง แม้ว่าความหมายแปลตรงตัวภาษาอังกฤษอาจจะเป็น "ลำธารดงต้นพ็อปลาร์" แต่ชื่อลำธารสายหลักที่ไหลผ่านเขตนี้ปัจจุบันเรียกง่าย ๆ ว่า "แอลามีดาครีก" (Alameda Creek)

เทศมณฑลแอลามีดาเป็นส่วนหนึ่งของเขตพื้นที่ทางสถิติของเมืองซานฟรานซิสโก–โอกแลนด์–เบิร์กลีย์ และพื้นที่ทางสถิติรวมแซนโฮเซ–ซานฟรานซิสโก–โอกแลนด์

## อ้างอิง

หมวดหมู่:เทศมณฑลในรัฐแคลิฟอร์เนีย
สะพานมิตรภาพแม่น้ำสายแห่งที่ 1

**สะพานมิตรภาพแม่น้ำสายแห่งที่ 1** หรือ สะพานข้ามแม่น้ำสายแห่งที่ 1 เป็นสะพานข้ามแม่น้ำสาย (แม่สาย) เชื่อมต่อระหว่างประเทศไทย อำเภอแม่สาย จังหวัดเชียงราย กับประเทศพม่า จังหวัดท่าขี้เหล็ก รัฐฉาน

สะพานมิตรภาพแม่น้ำสายแห่งที่ 1 เป็นสะพานแห่งที่หนึ่งที่เชื่อมโยงระหว่างแม่สายและท่าขี้เหล็ก โดยมีจุดผ่านแดนถาวรแม่สายเป็นทางผ่านในตัวอำเภอ

## เส้นทางเชื่อมต่อ
สะพานมิตรภาพแม่น้ำสายแห่งที่ 1 ฝั่งไทยเชื่อมต่อกับทางหลวงแผ่นดินหมายเลข 1 ถนนพหลโยธิน บริเวณตัวอำเภอแม่สาย ฝั่งพม่าเชื่อมต่อกับถนนที่ต่อไปถึงทางหลวงหมายเลข 4

นอกจากนี้เส้นทางดังกล่าว มีศักยภาพในการเชื่อมต่อภาคเหนือของประเทศไทยไปยังประเทศจีนซึ่งติดอยู่ทางตอนเหนือของพม่า ผ่านเส้นทางแม่สาย - ท่าขี้เหล็ก - เชียงตุง - ต้าหลั่ว (พรมแดนพม่าและจีน) ระยะทางรวมกว่า 270 กิโลเมตร

## ดูเพิ่ม
* สะพานมิตรภาพแม่น้ำสายแห่งที่ 2
* สะพานมิตรภาพไทย–ลาว 4 (เชียงของ–ห้วยทราย)
* จุดผ่านแดนถาวรแม่สาย
* จุดผ่านแดนถาวรแม่สาย 2
* จุดผ่านแดนถาวรเชียงของ

มิตรภาพแม่น้ำสายแห่งที่ 1
มิตรภาพแม่น้ำสายแห่งที่ 1
มิตรภาพแม่น้ำสายแห่งที่ 1
มิตรภาพแม่น้ำสายแห่งที่ 1
มิตรภาพแม่น้ำสายแห่งที่ 1
หมวดหมู่:อำเภอแม่สาย
หมวดหมู่:สิ่งก่อสร้างในรัฐฉาน
ชอล์ค (การทหาร)

thumb|upright=1.35|การจัดหน่วยแบบชอล์คขึ้นเฮลิคอปเตอร์

**ชอล์ค** () ในคำศัพท์ทางการทหาร หมายถึงกลุ่มของพลร่ม หรือทหารอื่น ๆ ที่เคลื่อนกำลังจากอากาศยานลำเดียว ชอล์คมักจะมีขนาดเท่ากับหน่วยระดับหมวดสำหรับการยุทธ์เคลื่อนที่ทางอากาศ (air assault operation) หรือหน่วยทางทหารระดับกองร้อยสำหรับการยุทธ์ส่งทางอากาศ (airborne operation) สำหรับการปฏิบัติการขนส่งทางอากาศ อาจจะประกอบไปด้วยหน่วยที่มีขนาดมากกว่ากองร้อย บ่อยครั้งที่มีการบรรทุกพลร่มจำนวนมากในอากาศยานลำเดียวเพื่อโดดร่มมักจะถูกเรียกว่า *สติ๊ก (stick) *

คำนี้ถูกใช้ครั้งแรกในสงครามโลกครั้งที่สอง สำหรับกองพลร่มระหว่างปฏิบัติการโอเวอร์ลอร์ดในการรุกรานยุโรปของสัมพันธมิตร หมายเลขเที่ยวบินของกองกำลังถูกเขียนอยู่บนหลังกองทหารด้วยชอล์ค มีการใช้ระบบชอล์คในระหว่างช่วงสงครามเวียดนามในเวลาต่อมา ซึ่งใช้งานรูปแบบเดียวกันกับหมายเลขเฮลิคอปเตอร์สำหรับการปฏิบัติการ

ในคำศัพท์ทางทหารปัจจุบัน "ชอล์ค" อาจหมายถึงผู้โดยสารหรือยุทโธปกรณ์ที่บรรทุกเป็นสินค้า การบรรทุกยุทโธปกรณ์จะถูกแบ่งเป็นส่วนในอากาศยาน จึงไม่ใช่เรื่องแปลกที่เจ้าหน้าที่วางแผนในการบรรทุกยุทโธปกรณ์จะใช้อ้างอิงถึงส่วนที่บรรทุกของเครื่องบินด้วยหมายเลขชอล์ค เช่น "คุณอยู่ในชอล์คที่ห้า แต่ยุทโธปกรณ์ของคุณจะถูกขนส่งด้วยชอล์คที่สอง" 

ในกรมทหารจู่โจมที่ 75 กองทัพบก มีการใช้คำว่าชอล์ค โดยจัดเป็นชุดจากกองร้อย หรือชุดยิงขนาด 4 นายก็ได้ โดยใช้กำลังอย่างน้อยสี่คนในการจัดชุดยิง ดังนั้นจำนวนที่น้อยที่สุดในการจัดชุดแบบชอล์คคือ 4 นาย

สำหรับการจัดหน่วยในการกระโดดร่มระดับชอล์คในการฝึกของสหรัฐ จะมีทหารประมาณครั้งละ 20 นาย โดยใช้อากาศยานแบบซี-130 เฮอร์คิวลิส

## ดูเพิ่ม
* รายชื่ออักษรย่อของรัฐบาลและทหาร

## อ้างอิง

หมวดหมู่:คำศัพท์การทหาร
โอกแลนด์ (รัฐแคลิฟอร์เนีย)

**โอกแลนด์** () เป็นเมืองที่มีประชากรมากที่สุดและเป็นที่ตั้งเทศมณฑลของเทศมณฑลแอลามีดา รัฐแคลิฟอร์เนีย สหรัฐอเมริกา เป็นเมืองท่าสำคัญทางชายฝั่งตะวันตก โดยเป็นเมืองที่ใหญ่ที่สุดในภูมิภาคอีสต์เบย์ของบริเวณอ่าวซานฟรานซิสโก เป็นเมืองที่ใหญ่ที่สุดอันดับที่ 3 ในบริเวณอ่าว และเป็นเมืองที่มีประชากรมากที่สุดเป็นอันดับที่ 8 ในรัฐแคลิฟอร์เนีย ด้วยจำนวนประชากร 440,646 คนในปี 2020  เมืองนี้ทำหน้าที่เป็นศูนย์กลางการค้าและกลไกทางเศรษฐกิจของบริเวณอ่าว เพราะเป็นที่ตั้งของท่าเรือโอกแลนด์ ซึ่งเป็นท่าเรือที่พลุกพล่านที่สุดในนอร์เทิร์นแคลิฟอร์เนีย และเป็นท่าเรือที่พลุกพล่านที่สุดอันดับที่ 5 หรือ 6 ในสหรัฐ โอกแลนด์เป็นเมืองเอกสิทธิ์ สถาปนาเมืองเมื่อวันที่ 4 พฤษภาคม ค.ศ. 1852

พื้นที่ของโอกแลนด์เคยเป็นผืนป่าผสมที่ประกอบไปด้วยทุ่งหญ้าชายฝั่งแคลิฟอร์เนีย ป่าโอ๊ก และป่าชายฝั่งตอนเหนือ ในปลายศตวรรษที่ 18 พื้นที่ของโอกแลนด์กลายเป็นส่วนหนึ่งของพื้นที่จัดสรรฟาร์มขนาดใหญ่ในอาณานิคมนิวสเปน และเป็นแหล่งทรัพยากรที่สำคัญ โดยไม้โอ๊กและเรดวูดบนเนินเขาถูกนำไปใช้ในการก่อสร้างเมืองซานฟรานซิสโก ดินที่อุดมสมบูรณ์ในพื้นที่ราบช่วยให้พื้นที่นี้กลายเป็นพื้นที่เกษตรกรรมที่อุดมสมบูรณ์ ในช่วงทศวรรษที่ 1850 วิทยาเขตแห่งแรกของมหาวิทยาลัยแคลิฟอร์เนียก่อตั้งขึ้นในเมืองโอกแลนด์ และในช่วงปลายทศวรรษที่ 1860 โอกแลนด์ก็ถูกเลือกให้เป็นจุดสิ้นสุดทางตะวันตกของเส้นทางรถไฟข้ามทวีป หลังจากเกิดเหตุการณ์แผ่นดินไหวรุนแรงในซานฟรานซิสโกปี ค.ศ. 1906 ชาวซานฟรานซิสโกจำนวนมากได้ย้ายมาอยู่โอกแลนด์ ส่งผลให้ประชากรเพิ่มขึ้น ที่อยู่อาศัยขยายตัว และโครงสร้างพื้นฐานได้รับการปรับปรุง เมืองนี้เติบโตอย่างต่อเนื่องในศตวรรษที่ 20 โดยมีท่าเรือที่พลุกพล่าน อู่ต่อเรือ และอุตสาหกรรมการผลิตรถยนต์ที่เฟ่องฟู 

ระหว่างปี ค.ศ. 2019–2023 โอกแลนด์กลายเป็นเมืองแรกในประวัติศาสตร์สหรัฐ ที่สูญเสียทีมกีฬาในเมเจอร์ลีกอาชีพ 3 ทีมให้กับเมืองอื่นภายในระยะเวลาเพีบง 5 ปี ได้แก่ โอกแลนด์ไรเดอส์ (NFL) ไปที่ลาสเวกัส; โกลเดนสเตตวอร์ริเออส์ (NBA) ไปที่ซานฟรานซิสโก; และโอกแลนด์แอธเลติก (MLB) ซึ่งคาดว่าจะย้ายไปที่ลาสเวกัส

## อ้างอิง

หมวดหมู่:โอกแลนด์ (รัฐแคลิฟอร์เนีย)
หมวดหมู่:เมืองชายฝั่ง
หมวดหมู่:รัฐแคลิฟอร์เนีย
หมวดหมู่:เมืองในรัฐแคลิฟอร์เนีย
นักสืบซอมบี้

***นักสืบซอมบี้*** () เป็นละครโทรทัศน์แฟนตาซีของเกาหลีใต้ นำแสดงโดย ชเว จิน-ซอก และ พัก จู-ฮย็อน ละครเรื่องนี้ผลิตโดย KBS Drama Production และ RaemongRaein ออกอากาศทางช่อง KBS2ตั้งแต่วันที่ 21 กันยายนถึง 27 ตุลาคม 2020 บอกเล่าเรื่องราวของซอมบี้และนักเขียนที่ร่วมมือกันเพื่อแก้ไขอาชญากรรม

## เรื่องย่อ
คังมินโฮ (ชเว จิน-ฮยอก) ตื่นขึ้นมาและพบว่าเขาเป็นซอมบี้ที่ไม่มีความทรงจำเกี่ยวกับอดีตของเขาเลย เขาฝึกตัวเองให้เดินและพูดได้เหมือนมนุษย์ ปกปิดรอยแผลเป็นด้วยการแต่งหน้า และรับบทบาทเป็นนักสืบเอกชนคิมมูยัง ในขณะที่พยายามไขปริศนาในอดีตของเขา กง ซุน จี  (พัก จู-ฮยอน) เป็นอดีตนักข่าวสืบสวนที่ได้รับการว่าจ้างให้เป็นผู้ช่วยพาร์ทไทม์ในต้นสังกัดของ มูยอง เธอค้นพบความลับของซอมบี้ของ มูยอง และทั้งสองก็ร่วมมือกันเพื่อไขคดีอาชญากรรมและค้นพบความลึกลับเบื้องหลังการดำรงอยู่ของซอมบี้

## ตัวละคร
*ชเว จิน-ฮยอก รับบทเป็น คิมมูยอง
:ซอมบี้คืนชีพที่เผชิญกับความยากลำบากในการปรับตัวกับชีวิตใหม่ของเขาที่จะต้องใช้ชีวิตอยู่ร่วมกับมนุษย์
*พัก จู-ฮยอน รับบทเป็น กงซอนจี
:นักเขียนรายการสืบสวนทางโทรทัศน์ ผู้มองโลกในแง่ดี หัวรั้น และยึดมั่นในความยุติธรรม
*ควอน ฮวา-อุน รับบทเป็น ชาโดฮยอน
:เจ้าหน้าที่ตำรวจสายสืบประจำแผนกอาชญากรรมรุนแรง

## การผลิต
KBSเผยแพร่ภาพถ่ายจากการอ่านบทครั้งแรกเมื่อวันที่ 22 กรกฎาคม 2020 KBSเผยแพร่โปสเตอร์หลักของซีรีส์ที่มีนักแสดงทั้งหมด

## รางวัลและการเสนอชื่อ

## อ้างอิง

## แหล่งข้อมูลอื่น
*  
* 
* 
* 
หมวดหมู่:ละครโทรทัศน์เกาหลีใต้ในปี พ.ศ. 2563
หมวดหมู่:ละครโทรทัศน์เกี่ยวกับวัยรุ่น
นางรูธ 3

**นางรูธ 3** () เป็นบทที่ 3 ของหนังสือนางรูธในคัมภีร์ฮีบรูของพันธสัญญาเดิมในคัมภีร์ไบเบิลของศาสนาคริสต์ซึ่งเป็นส่วนหนึ่งของเคทูวีม (*ข้อเขียน*) บทที่ 3 ของหนังสือนางรูธประกอบด้วยเรื่องราวที่รูธนอนลงที่เท้าของโบอาสตามคำแนะนำของนาโอมี (นางรูธ 3:1-7) โบอาสชมเชยสิ่งที่รูธทำและตอบรับสิทธิของญาติโดยบอกรูธว่ายังมีญาติสนิทอีกคนซึ่งตนจะเสนอให้ไถ่ถอนให้รูธ หากญาติคนนั้นปฏิเสธ โบอาสจะไถ่ถอนให้รูธเอง (นางรูธ 3:8-13) โบอาสส่งรูธกลับบ้านพร้อมด้วยข้าวบาร์เลย​์ 6 ทะนานหรือประมาณ 20 กิโลกรัม (นางรูธ 3:14-18)

## ต้นฉบับ
บทนี้เดิมเขียนด้วยภาษาฮีบรู แบ่งออกเป็น 18 วรรค 

### รูปแบบของต้นฉบับ
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Aleppo Codex (ศตวรรษที่ 10) และ Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 2Q16 (2QRutha; ราว ค.ศ. 50) ซึ่งมีวรรคที่หลงเหลือคือ 1‑2, 4‑8และ 2Q17 (2QRuthb; ราว 50 ปีก่อนคริสตกาล) ซึ่งมีวรรคที่หลงเหลือคือ 13‑18โดยมีความแตกต่างเพียงเล็กน้อยจาก Masoretic Text

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ต้นฉบับโบราณที่หลงเหลืออยู่ของเซปทัวจินต์ ได้แก่
There is also a translation into Koine Greek known as the Septuagint, made in the last few centuries BC. Extant ancient manuscripts of the Septuagint version include Codex Vaticanus (**B**;  \mathfrak{G}B; ศตวรรษที่ 4) และ Codex Alexandrinus (**A**;  \mathfrak{G}A; ศตวรรษที่ 5)

## วรรค 1

: *นาโอมีแม่สามีพูดกับนางว่า "ลูกเอ๋ย แม่ควรจะหาที่พักพิงให้เจ้า เพื่อเจ้าจะได้มีความสุขไม่ใช่หรือ?"*

## วรรค 2
[นาโอมีพูดกับรูธ:] 
: *"โบอาสผู้ที่เจ้าไปกับพวกสาวใช้ของเขานั้น เป็นญาติของเราไม่ใช่หรือ? ดูซิ คืนนี้เขาจะฝัดข้าวบาร์เลย์ที่ลานนวดข้าว"*

## วรรค 4
[นาโอมีพูดกับรูธ:] 
: *"เขานอนที่ไหนจงสังเกตไว้ให้ดี แล้วจงไปเปิดผ้าคลุมเท้าขึ้นและจงนอนที่นั่น ต่อไปเขาจะบอกเจ้าเองว่า เจ้าต้องทำอะไร"*

## วรรค 7

: *เมื่อโบอาสรับประทานและดื่มจนสุขใจแล้ว ท่านก็ไปนอนอยู่ที่ปลายกองข้าว แล้วนางก็ย่องเข้ามา เปิดผ้าคลุมเท้าของท่านขึ้น และนอนลง *
* "เปิดผ้าคลุมเท้าของท่านขึ้น และนอนลง": ดูนางรูธ 3:4

## วรรค 8
: *พอถึงเที่ยงคืน โบอาสก็ตกใจตื่นพลิกตัว ดูสิ มีผู้หญิงนอนอยู่ที่เท้าของท่าน*
* "พลิกตัว": - กล่าวให้ชัดเจนคือเป็นการ "โน้มตัวไปข้างหน้า" เพื่อดํูว่ามีอะไรอยู่ที่เท้าของเขา คำเดียวกันนี้แปลเป็นคำว่า "จับ" ใน 

## วรรค 13

[โบอาสพูดกับรูธ:] 
: *"คืนนี้เจ้าจงค้างที่นี่ก่อน พรุ่งนี้เช้า ถ้าเขาจะทำหน้าที่ญาติสนิทเพื่อเจ้าก็ดีแล้ว ให้เขาทำเถอะ ถ้าเขาไม่ยินดีที่จะทำหน้าที่ญาติสนิทเพื่อเจ้า พระยาห์เวห์ทรงพระชนม์อยู่แน่ฉันใด ฉันเองจะทำหน้าที่ญาติสนิทเพื่อเจ้าแน่ฉันนั้น จงนอนลงเถิดจนกว่าจะรุ่งเช้า"*

## วรรค 16
: *เมื่อนางมาถึง แม่สามีจึงถามว่า "ลูกเอ๋ย เป็นอย่างไรบ้าง?" แล้วนางก็เล่าทุกอย่างที่ท่านได้ทำต่อนางให้แม่สามีฟัง*

## ดูเพิ่ม

*ส่วนในคัมภีร์ไบเบิลที่เกี่ยวข้อง: เฉลยธรรมบัญญัติ 4, เฉลยธรรมบัญญัติ 6, เฉลยธรรมบัญญัติ 10, เฉลยธรรมบัญญัติ 25, นางรูธ 1, นางรูธ 2

## หมายเหตุ

## อ้างอิง

## บรรณานุกรม

*
*
*
*

## แหล่งข้อมูลอื่น
* คำแปลในศาสนายูดาห์:
**Ruth 3 Hebrew with Parallel English 
**Ruth 3 Hebrew with Rashi's Commentary
* คำแปลในศาสนาคริสต์:
**Ruth 3 English Translation with Parallel Latin Vulgate 
**นางรูธ 3. YouVersion

03
เกาะเยอร์บาบเวนา

**เกาะเยอร์บาบเวนา** (; สเปน: *Isla Yerba Buena*) เป็นเกาะที่ตั้งอยู่ในอ่าวซานฟรานซิสโก ภายในเขตนครและเทศมณฑลซานฟรานซิสโก อุโมงค์เยอร์บาบเวนาตัดผ่านใจกลางเกาะแห่งนี้ เชื่อมระหว่างช่วงตะวันตกและตะวันออกของสะพานข้ามอ่าวซานฟรานซิสโก–โอกแลนด์ ที่ทำหน้าที่เชื่อมต่อเมืองซานฟรานซิสโกกับโอกแลนด์ รัฐแคลิฟอร์เนีย เกาะเทรเชอร์เชื่อมต่อกับนี้ด้วยถนนยกระดับ จากข้อมูลของสำนักงานสำรวจสำมะโนประชากรสหรัฐ เกาะเยอร์บาบเวนา และเกาะเทรเชอร์ มีพื้นที่รวมกัน  โดยมีประชากรทั้งหมด 2,500 คน จากการสำรวจสำมะโนประชากรปี 2010

เกาะเยอร์บาบเวนาเคยมีชื่อเรียกอื่นมานานนับทศวรรษ ได้แก่ **เกาะนกทะเล** (Sea Bird Island), **เกาะไม้** (Wood Island) และ**เกาะแพะ** (Goat Island) ชื่อเกาะอาจมาจากชื่อเมืองเยอร์บาบเวนา ซึ่งตั้งชื่อตามพืชชนิดเดียวกันที่พบมากในบริเวณนั้น ชื่อสามัญของพืชชนิดนี้ในภาษาอังกฤษและสเปน คือ Yerba Buena เป็นอีกชื่อหนึ่งของคำว่า *hierba buena* ในภาษาสเปน (แปลตรงตัวว่า "สมุนไพรที่ดี") ซึ่งโดยทั่วไปมักใช้เรียกพืชในตระกูลมิ้นต์ที่ขึ้นในท้องถิ่น

ปัจจุบัน พื้นที่ทางทหารทางตะวันออกเฉียงใต้ของอุโมงค์เยอร์บาบเวนา เป็นของหน่วยยามฝั่งสหรัฐ (USCG) เขต 11 สถานีควบคุมการเดินเรือ (Vessel Traffic Service - VTS) สังกัดหน่วยยามฝั่งสหรัฐ ประจำเขตซานฟรานซิสโก ตั้งอยู่บนยอดเกาะเยอร์บาบเวนา ภายในอาคารเลขที่ 278 ถนนซิกนัล สำนักงานใหญ่กองปฏิบัติการยามฝั่งสหรัฐ ประจำภาคซานฟรานซิสโก ตั้งอยู่ร่วมกับสถานียามฝั่งสหรัฐ ประจำซานฟรานซิสโก บนถนนฮีลลีอเวนิว และถนนเฟรสเนลเวย์ ติดริมน้ำ บริเวณชายฝั่งตะวันออกเฉียงใต้ของเกาะ หน่วยยามฝั่งทะเล สถานช่วยเหลือการเดินเรือ ซานฟรานซิสโก มีสถานซ่อมแซมทุ่นนำร่อง ตั้งอยู่บนถนนเฟรสเนล ย้านพักของเจ้าหน้าที่ระดับสูงของยามฝั่งสหรัฐ อยู่ที่ Quarters A, B, C, 8 และ 9 บนถนนฮิลเครสต์ บนเนินเขาเหนือฐานยามฝั่ง ในช่วงฤดูร้อนปี 2011 กระทรวงความมั่นคงแห่งมาตุภูมิ / หน่วยยามฝั่งสหรัฐ ได้เปิดใช้งานศูนย์ประสานงานร่วม (Interagency Center - IOC) ภายใต้พระราชบัญญัติท่าเรือปลอดภัย ค.ศ. 2006 (SAFE Port Act of 2006) ณ บริเวณสถานีหน่วยยามฝั่งสหรัฐ ซานฟรานซิสโก ภายในอาคารเลขที่ 100 บนเกาะสปินดริฟท์ ศูนย์ประสานงานร่วมนี้ ทำหน้าที่รวมศูนย์ระบบติดตามเรือ (VTS) ระบบ WatchKeeper และศูนย์บัญชาการหน่วยยามฝั่งสหรัฐ ซานฟรานซิสโก ไว้ด้วยกันภายในอาคารเดียว&#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (August 2023)">จำเป็นต้องอ้างอิง</span>]]* &#x5D;

## อ้างอิง

หมวดหมู่:เกาะเทรเชอร์ (ซานฟรานซิสโก)
หมวดหมู่:หมู่เกาะอ่าวซานฟรานซิสโก
หมวดหมู่:หมู่เกาะทางตอนเหนือของรัฐแคลิฟอร์เนีย
หมวดหมู่:เกาะเทียมในรัฐแคลิฟอร์เนีย
หมวดหมู่:หมู่เกาะซานฟรานซิสโก
หมวดหมู่:นิทรรศการนานาชาติ โกลเดนเกต
หมวดหมู่:จุดสังเกตในซานฟรานซิสโก
หมวดหมู่:ย่านในซานฟรานซิสโก
หมวดหมู่:สวนสาธารณะในซานฟรานซิสโก
หมวดหมู่:สถานีเรดาร์กองบัญชาการกองทัพอากาศทางยุทธศาสตร์
หมวดหมู่:สถานีเรดาร์ติดตามอัตโนมัติของสหรัฐอเมริกา
หมวดหมู่:สถานที่สำคัญทางประวัติศาสตร์รัฐแคลิฟอร์เนีย
หมวดหมู่:การสำรวจอาคารประวัติศาสตร์อเมริกันในรัฐแคลิฟอร์เนีย
หมวดหมู่:บันทึกประวัติศาสตร์วิศวกรรมอเมริกันในซานฟรานซิสโก
หมวดหมู่:การบริหารความก้าวหน้าในรัญแคลิฟอร์เนีย
วิกฤตการณ์น้ำมัน ค.ศ. 1973

**วิกฤตการณ์น้ำมัน ค.ศ. 1973** เกิดจากประเทศสมาชิกโอเปก  (OAPEC) ในตะวันออกกลาง นำโดยสมเด็จพระราชาธิบดีฟัยศ็อล บิน อับดุลอะซีซ อาล ซะอูด ได้ประกาศคว่ำบาตรการส่งออกน้ำมันโดยมุ่งไปยังประเทศที่สนับสนุนอิสราเอลในช่วงสงครามยมคิปปูร์ ประเทศที่ตกเป็นเป้าหมายแรก ๆ คือแคนาดา ญี่ปุ่น เนเธอร์แลนด์ สหราชอาณาจักร และสหรัฐอเมริกา และได้ขยายตัวไปยังโปรตุเกส โรดีเซีย และแอฟริกาใต้ในเวลาต่อมา ช่วงท้ายของการคว่ำบาตรในเดือนมีนาคม ค.ศ. 1974 ราคาน้ำมันได้ปรับตัวขึ้นสูงถึง 300% จาก 3 ดอลลาร์สหรัฐต่อบาร์เรล เป็น เป็นเกือบ 12 ดอลลาร์ต่อบาร์เรล ก่อให้เกิดผลกระทบทั่วโลกซึ่งมีสหรัฐได้รับผลกระทบอย่างสำคัญ การคว่ำบาตรดังกล่าวทำให้เกิดวิกฤตการณ์น้ำมันโดยส่งผลกระทบทั้งในระยะสั้นและระยะยาวต่อการเมืองและเศรษฐกิจโลก ต่อมาเหตุการณ์นี้เรียกว่า "*วิกฤตการณ์น้ำมันครั้งแรก*" ก่อนจะเกิด *[[วิกฤตการณ์น้ำมัน ค.ศ. 1979]]* เรียกว่า "*วิกฤตการณ์น้ำมันครั้งที่สอง*"

## ภูมิหลัง
นับตั้งแต่อิสราเอลประกาศเอกราชได้เกิดความขัดแย้งระหว่างชนชาติอาหรับและชาวอิสราเอลในตะวันออกกลางจนนำไปสู่สงครามหลายครั้ง ในช่วงวิกฤตการณ์คลองสุเอซหรือเรียกว่าสงครามอิสราเอล-อาหรับครั้งที่สอง เกิดจากเมืองไอลัตทางใต้ของอิสราเอลถูกอียิปต์ปิดกั้น ผลของสงครามทำให้คลองสุเอซถูกปิดเป็นเวลาหลายเดือน

## ลำดับเหตุการณ์
* มกราคม 1973 - ตลาดหุ้นล่มอันมาจากแรงกดดันด้านเงินเฟ้อและระบบการเงินที่อ่อนแอ
* 23 สิงหาคม 1973 - สมเด็จพระราชาธิบดีฟัยศ็อล บิน อับดุลอะซีซ อาล ซะอูดกับอันวัร อัสซาดาตอดีตประธานาธิบดีคนที่สามของอียิปต์ เข้าพบกันอย่างลับ ๆ ให้ใช้ข้อตกลงโดยให้ชาวอาหรับใช้ "น้ำมันเป็นอาวุธ" 
* 6 ตุลาคม – อียิปต์และซีเรียโจมตีฐานที่มั่นของอิสราเอลในวันยมคิปปูร์เริ่มสงครามยมคิปปูร์
* 8 ตุลาคม – อิสราเอลประกาศเตือนภัยนิวเคลียร์เต็มรูปแบบ ในเช้าวันที่ 9 ตุลาคม เฮนรี คิสซินเจอร์ได้ประกาศช่วยเหลือเสริมกำลังแก่อิสราเอล 

## อ้างอิง

หมวดหมู่:ความขัดแย้งระหว่างอาหรับ-อิสราเอล
หมวดหมู่:วิกฤตพลังงาน
หมวดหมู่:ภาวะเงินเฟ้อ
หมวดหมู่:การดำรงตำแหน่งประธานาธิบดีของริชาร์ด นิกสัน
หน้ากากความยุติธรรม

***หน้ากากความยุติธรรม*** () เป็นละครทางโทรทัศน์ของเกาหลีใต้ นำแสดงโดย ชเว อู-ชิก,ซน ซ็อก-กู และอี ฮี-จุน สร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วย บอกเล่าเรื่องราวของชายคนหนึ่งที่บังเอิญฆาตกรรมฆาตกรต่อเนื่องและนักสืบที่ไล่ตามเขาอย่างไม่ลดละมีกำหนดฉายทางเน็ตฟลิกซ์ในวันที่ 9 กุมภาพันธ์ 2024

## เรื่องย่อ
อี ทัง (ชเว อู-ชิก) นักศึกษาหนุ่มธรรมดา ๆ ที่พลั้งมือฆ่าคนตายโดยไม่ตั้งใจ ซึ่งชายที่เสียชีวิตดันเป็นฆาตกรต่อเนื่องที่มีหมายจับ เหตุการณ์ครั้งนั้นทำให้ชีวิตของอี ทังไม่เหมือนเดิมอีกต่อไปหลังจากเหตุการณ์นี้ ทำให้ จาง นัน-กัม (ซน ซ็อก-กู) อดีตตำรวจนักสืบฝีมือดีเริ่มทำการสืบค้นเรื่องราวต่าง ๆ ของเขา

## นักแสดง
### นักแสดงหลัก
*ชเว อู-ชิก รับบทเป็น อี ทัง
:นักศึกษาธรรมดา ๆ ที่ตระหนักว่าเขามีความสามารถในการระบุตัวคนร้ายหลังจากการฆาตกรรมโดยไม่ได้ตั้งใจครั้งแรก
*ซน ซ็อก-กู รับบทเป็น จาง นัน-กัม
:ตำรวจหนุ่มที่ไล่ล่าคดีฆาตกรรมซึ่งพัวพันกับ อีทัง
*อี ฮี-จุน รับบทเป็น ซง ชน
:อดีตตำรวจนักสืบที่ตามสืบความเป็นไปของ อี ทัง

### นักแสดงสมทบ
*คิม โย-ฮัน รับบทเป็น โนวิน
*ฮยอน บง-ซิก รับบทเป็น พัก ชุง-จิน
*นัม จิน-บก รับบทเป็น อัยการจี
*ช็อง อี-ซอ รับบทเป็น ซ็อน ยอ-อก
*อี โซ-วอน รับบทเป็น ยอนซอ
*อี จุง-อก รับบทเป็น คัง ซัง-มุก

## การผลิต
ละครเรื่องนี้กำกับโดยอี ชัง-ฮี และเขียนบทโดยคิม ดา-มิน ผู้ชนะรางวัลใหญ่ในหมวดหมู่คุณลักษณะการวางแผนและพัฒนาสถานการณ์คยองกีประจำปี 2019

Showbox และ Let's Film ร่วมผลิต
### การคัดนักแสดง
เมื่อวันที่ 19 สิงหาคม 2022 ชเว อู-ชิก,ซน ซอก-กู,อี ฮี-จุน ได้รับการยืนยันให้เป็นนักแสดงในละครเรื่องนี้

## อ้างอิง

## แหล่งข้อมูลอื่น
* 
* 
* 
* *[https://comic.naver.com/webtoon/list?titleId=719899 A Killer Paradox]* ใน เนเวอร์ เว็บตูน 
* *[https://www.webtoons.com/en/thriller/a-killer-paradox/list?title_no=5740 A Killer Paradox]* ใน เนเวอร์ เว็บตูน

หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
โซบูมาฟู

***โซบูมาฟู*** () เป็นรายการโทรทัศน์สำหรับเด็กของสหรัฐอเมริกา-แคนาดา สร้างโดย มาร์ติน แครตต์, คริส แครตต์ และลีโอ อีตัน ออกอากาศทางช่องพีบีเอสคิดส์ เมื่อวันที่ 25 มกราคม พ.ศ. 2542 ถึงวันที่ 21 พฤศจิกายน พ.ศ. 2544

## นักแสดง

* มาร์ติน แครตต์
* คริส แครตต์
* โจเวียน และกอร์ด โรเบิร์ตสัน รับบท โซบูมาฟู (Zoboomafoo)
* ซาแมนธา โทลคัซ รับบท แจ็กกี (Jackie) (ฤดูกาลที 1)
* เจนีวีฟ ฟาร์เรล รับบท เอมี (Amy) (ฤดูกาลที 2)

## การตอบรับ
ในคอมมอน เซนส์ มีเดีย (Common Sense Media) ให้ 4 จาก 5 ดาว

## อ้างอิง

## แหล่งข้อมูลอื่น

*  
* 
* 
* 
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ภาพยนตร์ชุดทางโทรทัศน์แคนาดา
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์แคนาดาที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2544
หมวดหมู่:รายการโทรทัศน์แคนาดาที่ยุติการออกอากาศในปี พ.ศ. 2544
ลิซา มารี วารอน

**ลิซา มารี วารอน** (Lisa Marie Varon; 10 กุมภาพันธ์ 1971) เป็นนักมวยปล้ำอาชีพชาวอเมริกันที่เกษียณแล้ว ผู้แข่งขันด้านฟิตเนส และนักเพาะกาย เธอเป็นที่รู้จักกันเป็นอย่างดีใน WWE ภายใต้ชื่อ **วิกตอเรีย** (Victoria) เธอยังเป็นที่รู้จักใน Impact Wrestling ภายใต้ชื่อ **ทารา วารอน** (Tara Varon) เป็นแชมป์หญิงของทั้งสองบริษัทหลายครั้ง

วารอนเริ่มแข่งขันในการแข่งขันฟิตเนสและได้รับรางวัล Fitness America Series ของ ESPN2 ในปี 1997 ในปี 1999 เธอได้อันดับที่สองในการแข่งขันฟิตเนสในนิวยอร์กซิตี้เพื่อรับบัตรฟิตเนสมืออาชีพของสหพันธ์นักเพาะกายนานาชาติ (IFBB) วารอนได้พบกับไชนา นักมวยปล้ำของ WWF ซึ่งสนับสนุนให้เธอเป็นนักมวยปล้ำอาชีพ เธอฝึกฝนในเขตพื้นที่พัฒนาของ WWF เป็นเวลาสามปีก่อนจะย้ายไปอยู่ในค่ายหลักเพื่อปล้ำฟูลไทม์ภายใต้ชื่อวิกตอเรีย

เธอปรากฏตัวทางโทรทัศน์ครั้งแรกในเรสเซิลเมเนีย 2000 ซึ่งเธอได้รับบทหนึ่งใน "Hos" ของเดอะก็อตฟาเธอร์เธอเปิดตัวในเดือนมิถุนายน 2002 และถูกผลักดันให้คว้าแชมป์หญิง WWE ซึ่งเป็นตำแหน่งที่เธอจะคว้าแชมป์ได้สองครั้งในอาชีพมวยปล้ำของเธอ หลังจากออกจาก WWE ในปี 2009 เธอเปิดตัวใน TNA ในปีต่อมาในชื่อทารา ใน TNA เธอกลายเป็นแชมป์น็อกเอาต์ TNA 5 สมัย ทำให้เธอเป็นแชมป์หญิงรวม 7 สมัย เธอยังเป็นแชมป์แท็กทีมน็อกเอาต์ TNA หนึ่งครั้ง โดยมี Brooke Tessmacher หรือเรียกรวมกันว่า TnT

## แชมป์และรางวัล
thumb|180px|แชมป์หญิง WWE
### เชียร์ลีดดิ้ง
* **National Cheerleading Association**
** NCA All-American Award

### การแข่งขันฟิตเนสและรูปร่าง
* **Debbie Kruck Fitness Classic**
** 1st (Tall Class; 1999)
* **[[ESPN2]] Fitness America Series**
** 1st place (1997)
** 2nd place (1998)
* **Lifequest Triple Crown**
** Top 20 (1997)
* **[[National Physique Committee]]**
** NPC Inland Empire – 1st (MW; 1995)
** NPC Team Universe – 2nd (Tall Class; 1999)
* **Women's Tri-Fitness**
** Ironwoman Tri-Fitness – 4th (1998)
** Tri-Fitness Hall of Fame (2012)

### มวยปล้ำอาชีพ
* **[[Cauliflower Alley Club]]**
** Women's Wrestling Award (2015)
* **Master of Ring Entertainment**
** MORE Wrestling Women's Heavyweight Championship (1 time) 
* ***[[Pro Wrestling Illustrated]]***
** PWI Woman of the Year (2004)
** Ranked No. 5 of the top 50 female wrestlers in the *[[PWI Female 50]]* in 2009
* **[[Impact Wrestling|Total Nonstop Action Wrestling]]**
** TNA Knockouts Championship (5 times)
** TNA Knockouts Tag Team Championship (1 time) – with Brooke Tessmacher
* **[[Women's Wrestling Hall of Fame]]**
** Class of 2024
* **[[WWE|World Wrestling Entertainment]]**
** WWE Women's Championship (2 times)

## นัดที่เดิมพัน

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:นักมวยปล้ำอาชีพชาวยิว
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นางแบบจากแคลิฟอร์เนีย
หมวดหมู่:ชาวอเมริกันเชื้อสายปวยร์โตรีโก
ประเทศมาเลเซียในโอลิมปิกเยาวชนฤดูหนาว 2016

**[[ประเทศมาเลเซีย]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมมาเลเซียประกอบด้วยนักกีฬา 1 คนใน 1 ชนิดกีฬา

## สเกตลีลา

ผลการแข่งขันดังนี้:  

;ชาย

## อ้างอิง

มาเลเซีย
2016
ประเทศมอลโดวาในโอลิมปิกเยาวชนฤดูหนาว 2016

**[[ประเทศมอลโดวา]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมมอลโดวาประกอบด้วยนักกีฬา 2 คนใน 2 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

มอลโดวา
2016
ประเทศเม็กซิโกในโอลิมปิกเยาวชนฤดูหนาว 2016

**[[ประเทศเม็กซิโก]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมเม็กซิโกประกอบด้วยนักกีฬา 2 คนใน 2 ชนิดกีฬา

## สกีลงเขา

ผลการแข่งขันดังนี้:

;หญิง

## อ้างอิง

เม็กซิโก
2016
ประเทศโมนาโกในโอลิมปิกเยาวชนฤดูหนาว 2016

**[[ประเทศโมนาโก]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมโมนาโกประกอบด้วยนักกีฬา 1 คนใน 1 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

โมนาโก
2016
ประเทศมองโกเลียในโอลิมปิกเยาวชนฤดูหนาว 2016

**[[ประเทศมองโกเลีย]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมมองโกเลียประกอบด้วยนักกีฬา 2 คนใน 2 ชนิดกีฬา

## สกีข้ามทุ่ง

ผลการแข่งขันดังนี้:

;ชาย

## อ้างอิง

มองโกเลีย
2016
บวรนิเวศ

**บวรนิเวศ** อาจหมายถึง
* วัดบวรนิเวศราชวรวิหาร
* โรงเรียนวัดบวรนิเวศ
* แขวงบวรนิเวศ เขตพระนคร กรุงเทพมหานคร
* ถนนสิบสามห้าง ซึ่งมีอีกชื่อหนึ่งว่า "ถนนบวรนิเวศ"

หมวดหมู่:เขตพระนคร
ประเทศเนเธอร์แลนด์ในโอลิมปิกเยาวชนฤดูหนาว 2016

**[[ประเทศเนเธอร์แลนด์]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมเนเธอร์แลนด์ประกอบด้วยนักกีฬา 13 คนใน 6 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

เนเธอร์แลนด์
2016
ประเทศนอร์เวย์ในโอลิมปิกเยาวชนฤดูหนาว 2016

**[[ประเทศนอร์เวย์]]** เป็นเจ้าภาพจัดการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ตั้งแต่วันที่ 12-21 กุมภาพันธ์ ค.ศ. 2016 ทีมนอร์เวย์ประกอบด้วยนักกีฬา 73 คนใน 15 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

นอร์เวย์
2016
ประเทศนิวซีแลนด์ในโอลิมปิกเยาวชนฤดูหนาว 2016

**[[ประเทศนิวซีแลนด์]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมนิวซีแลนด์ประกอบด้วยนักกีฬา 11 คนใน 5 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

นิวซีแลนด์
2016
แซนดีเอโกโมโจ

**แซนดีเอโกโมโจ** () เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในแซนดีเอโก รัฐแคลิฟอร์เนีย ทีมโมโจเป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน โดยมีกำหนดจะเริ่มแข่งในฤดูกาลแรกของลีกฤดูกาล 2024 และทีมนี้แข่งเกมเหย้าที่บิเอฆัสอะรีนา

## ประวัติ
เมื่อวันที่ 25 พฤษภาคม ค.ศ. 2023 แซนดีเอโกได้รับการประกาศให้เป็นเมืองใหญ่แห่งที่หกที่ได้รับสิทธิจากโปรวอลเลย์บอลเฟเดอเรชันสำหรับฤดูกาลแรกของลีก ซึ่งเคร์รี วอลช์ เจนนิงส์ ผู้เป็นนักวอลเลย์บอลชายหาดระดับตำนานเป็นเจ้าของทีมนี้ ส่วนเทย์ยิบา ฮานีฟ-พาร์ก ผู้ชนะเลิศเหรียญเงินโอลิมปิกฤดูร้อนสองสมัย ได้รับการว่าจ้างให้เป็นหัวหน้าผู้ฝึกสอนของทีม และต่อมาเธอได้ร่วมงานกับผู้ช่วยผู้ฝึกสอนคือดีเทอร์ คอลลินส์ ซึ่งเป็นสมาชิกของหอเกียรติยศสมาคมผู้ฝึกสอนวอลเลย์บอลอเมริกัน นอกจากนี้ ชื่อ, โลโก้ และสีของทีมโมโจได้รับการประกาศเมื่อวันที่ 9 พฤศจิกายน

## บัญชีรายชื่อ
*ทีมปัจจุบัน ณ วันที่ 31 มกราคม ค.ศ. 2024*

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ทีมวอลเลย์บอลหญิงในสหรัฐ
เตงปิด

**เตงปิด** (เสียชีวิต 9 กุมภาพันธ์ ค.ศ. 249) มีชื่อในภาษาจีนกลางว่า **ติง มี่** () ชื่อรอง **เยี่ยนจิ้ง** () เป็นขุนนางชาวจีนของรัฐวุยก๊กในยุคสามก๊กของจีน

## ประวัติ
เตงปิดเป็นชาวเมืองไพก๊ก (沛国 *เพ่ย์กั๋ว*) ซึ่งปัจจุบันคือนครปั๋วโจว มณฑลอานฮุย บิดาของเตงปิดคือเต๋งฮุย (丁斐 *ติง เฝ่ย์*) ผู้มีตำแหน่งเป็นนายพันผู้จัดการทัพ (典軍校尉 *เตี่ยนจฺวินเซี่ยวเว่ย์*) ในช่วงปลายยุคราชวงศ์ฮั่นตะวันออก เตงปิดในวัยเยาว์ไม่ชอบคบเพื่อนฝูง แต่ชอบอ่านหนังสืออย่างกว้างขวาง เป็นคนที่มีความคิดลึกซึ่้งและใจเด็ดเดี่ยว มีความสามารถและความรอบรู้อย่างมาก 

ในช่วงรัชศกไท่เหอ (ค.ศ. 227-233) จักรพรรดิโจยอยทรงได้ยินว่าเตงปิดมีนิสัยเหมือนเต๋งฮุยผู้บิดาจึงทรงตั้งให้เตงปิดเป็นมหาดเล็กกรมรัษฎากร (度支郎中 *ตู้จือหลางจง*)  เตงปิดได้กลายเป็นคนสนิทของโจซองซึ่งเวลานั้นดำรงตำแหน่งเป็นขุนพลยุทธพิทักษ์ (武衛將軍 *อู่เว่ย์เจียงจฺวิน*) โจซองทูลยกย่องเตงปิดหลายครั้งต่อพระพักตร์จักรพรรดิโจยอยและทูลเสนอให้ทรงแต่งตั้งเตงปิดในตำแหน่งสำคัญ 

ในปี ค.ศ. 239 จักรพรรดิโจยอยสวรรคต โจฮองขึ้นสืบราชบัลลังก์ขณะยังทรงพระเยาว์ โจซองจึงได้ขึ้นเป็นผู้สำเร็จราชการแทนพระองค์ร่วมกับสุมาอี้ โจซองเลื่อนตำแหน่งให้เตงปิดเป็นขุนนางทหารม้ามหาดเล็ก (散騎侍郎 *ซ่านฉีชื่อหลาง*) ต่อมาเลื่อนขึ้นเป็นราชเลขาธิการ (尚書 *ช่างชู*) 

เตงปิดช่วยให้โจซองได้ผูกขาดอำนาจในราชสำนักวุยก๊ก โดยเสนอแผนให้โจซองไปทูลเสนอกับจักรพรรดิโจฮองให้ตั้งสุมาอี้ที่เป็นผู้สำเร็จราชการแทนพระองค์อีกคนให้มีตำแหน่งเป็นราชครู (太傅 *ไท่ฟู่*) เพื่อการเป็นลดทอนอำนาจของสุมาอี้   เวลานั้นโจซองยังคงไปหาสุมาอี้เพื่อถามความเห็นของสุมาอี้ในเรื่องการเมือง แต่เตงปิดเห็นว่าสุมาอี้มีความทะเยอทะยานอีกทั้งยังได้ใจของราษฎรจึงไม่อาจเชื่อถือได้ เตงปิดแนะนำโจซองว่าหลังจากนี้ไม่ควรถามสุมาอี้ทั้งการใหญ่และการน้อยอีก สุมาอี้ไม่สามารถใช้อำนาจในสถานการณ์นี้ได้อีกต่อไปทั้งยังเกรงว่าจะมีภัยมาถึงตัว ดังนั้นในปี ค.ศ. 247 สุมาอี้จึงเริ่มปลีกตัวออกมาโดยอ้างว่าป่วย

ในช่วงเวลาที่เตงปิดดำรงตำแหน่งราชเลขาธิการ เตงปิดเอาแต่กล่าวโทษเหล่าขุนนางร่วมสำนักราชเลขาธิการ ทำให้ราชการในสำนักราชเลขาธิการไม่สามารถดำเนินการตามปกติ ขณะเดียวกันโจซองซึ่งอยู่ในฐานะที่ควบคุมเตงปิดได้ก็ให้เกียรติเตงปิดอย่างสูงและเชื่อฟังทุกอย่างที่เตงปิดพูด ในเวลานั้นมีผู้เผยแพร่คำให้ร้ายเตงปิดว่า "ในหอมีสุนัขสามตัว สุนัขสองตัวไม่อาจใช้ไม้หน้าผาจัดการได้ สุนัขอีกตัวทำถุงฝีอย่างเงียบงัน" หมายความว่าในหอของสำนักราชเลขาธิการมีสุนัข 3 ตัว (คือเตงปิด โฮอั๋น และเตงเหยียง) ที่ต้องการกัดคน ในทั้งสามคนนี้เตงปิดร้ายกาจที่สุด

ในปี ค.ศ. 249 ระหว่างที่โจซองตามเสด็จจักรพรรดิโจฮองไปยังสุสานโกเบงเหลง สุมาอี้ฉวยโอกาสนี้ก่อรัฐประหารในลกเอี๋ยงและยึดครองกำลังทหารในนครหลวง โจซองยอมจำนนต่อสุมาอี้หลังสุมาอี้ให้คำมั่นว่าตัวโจซองและครอบครัวจะไม่ถูกทำร้ายหากโจซองยอมมอบอำนาจในฐานะผู้สำเร็จราชการแทนพระองค์ ภายหลังสุมาอี้ผิดคำมั่นโดยให้จับกุมโจซองและพรรคพวก (รวมถึงเตงปิด) ในข้อหากบฏและประหารชีวิตทั้งหมดพร้อมกับครอบครัว

## ดูเพิ่ม
* รายชื่อบุคคลในยุคสามก๊ก
* อุบัติการณ์สุสานโกเบงเหลง

## หมายเหตุ

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).

หมวดหมู่:ขุนนางของวุยก๊ก
หมวดหมู่:บุคคลในวุยก๊กที่ถูกประหารชีวิต
ประเทศโปแลนด์ในโอลิมปิกเยาวชนฤดูหนาว 2016

**[[ประเทศโปแลนด์]]** เข้าร่วมในการแข่งขันกีฬา**[[โอลิมปิกเยาวชนฤดูหนาว 2016]]** ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมโปแลนด์ประกอบด้วยนักกีฬา 21 คนใน 9 ชนิดกีฬา

## สกีลงเขา

ผลการแข่งขันดังนี้:

;ชาย

## อ้างอิง

โปแลนด์
2016
คาแรคเตอร์ (ภาพยนตร์ พ.ศ. 2561)

***คาแรคเตอร์*** () เป็นภาพยนตร์ญี่ปุ่นแนวระทึกขวัญ นำแสดงโดยมาซากิ ซูดะ และฟุคาเสะ ซาโตชิสร้างโดย โตโฮ และAOI Pro.จัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย อากิระ นากาอิ กับบทภาพยนตร์ที่เขียนโดย ทาคาชิ นางาซากิ ออกอากาศเมื่อวันที่ 6 พฤศจิกายน 2021

## เรื่องย่อ
ยามาชิโระ เคย์โงะ(มาซากิ ซูดะ)ผู้ช่วยนักเขียนการ์ตูนที่วาดรูปเก่ง แต่เป็นคนดีเกินไปเลยวาดตัวร้ายไม่ได้ วันหนึ่งหัวหน้าสั่งให้เขาออกไปวาดแบบร่าง บ้านที่ไม่ว่าใครเห็นก็รู้สึกมีความสุข
เขาได้พบบ้านหลังหนึ่งที่มีเสน่ห์แต่น่าพิศวง เมื่อเข้าไป จึงพบกับเหตุฆาตกรรมยกครัว 4 คน และได้สบตากับคนร้าย แต่เขากลับให้ปากคำกับตำรวจว่า ไม่เห็นหน้าคนร้าย

## นักแสดง
### นักแสดงหลัก
*มาซากิ ซูดะ รับบทเป็น ยามาชิโระ เคย์โงะ
:ชายหนุ่มผู้ใฝ่ฝันที่จะเป็นนักวาดการ์ตูน เนื่องจากนิสัยดีของเขา เขาจึงไม่สามารถวาดคนร้ายได้ 
*ฟุคาเสะ ซาโตชิ รับบทเป็น โมโรซึมิ
:ฆาตกรที่มีพรสวรรค์ นางแบบของฆาตกร Dagger ที่ปรากฏในมังงะระทึกขวัญเรื่อง 34 ของ เคย์โงะ เขาก่อเหตุฆาตกรรมซ้ำแล้วซ้ำเล่า
*นัตสึมิ คาวาเสะ รับบทเป็น มิซึกิ ทาคาฮาตะ รับบทเป็น 
:คนรักของเคย์โงะ หลังจากที่มังงะเรื่อง 34 ได้รับการตีพิมพ์ เธอก็แต่งงานกับเขา
*ชิโดะ นากามูระ รับบทเป็น โคตะ มาคาเบะ
:ร้อยโทในกองสืบสวนที่ 1 กองบัญชาการตำรวจภูธรจังหวัดคานากาว่า
*ชุน โอกุริ รับบทเป็น ชุนสุเกะ เซย์ดะ
:จ่าสิบเอกกองบังคับการสอบสวน กองบังคับการตำรวจภูธรจังหวัดคานางาวะ ที่ 1 เขาสังเกตเห็นความคล้ายคลึงกันระหว่างการฆาตกรรมที่กระทำโดยเรียวคาสุและมังงะเรื่อง 34 ของเคย์โงะ และเขาก็ออกไล่ตามหาความจริง

## งานสร้าง
แม้ภาพยนตร์เรื่องนี้จะอยู่ในกระบวนการสร้างมาเป็นเวลานานแล้ว แต่การที่ได้มาซากิ ซูดะ ซึ่งมุราเสะเคยร่วมงานในภาพยนตร์เรื่อง Teiichi no Kuni เข้ามาร่วมแสดง ทำให้สามารถเดินหน้าภาพยนตร์เรื่องนี้ต่อไปได้ในฐานะของนักแสดงที่ไม่ได้แสดงออกได้แต่เพียงอาการดีใจ โกรธหรือเศร้า แต่ยังแสดงออกเป็นแนวเฉดสีต่าง ๆ กันได้ นอกจากนี้ มุราเสะยังต้องการบุคคลที่เป็น หน้าใหม่ ปราศจากจินตนาการและมีอารมณ์ศิลปิน ให้มาเล่นเป็นฆาตกรที่บั่นทอนโชคชะตาของตัวละครหลัก มุราเสะมีความกระตือรือร้นอย่างยิ่งในการเสนอบทดังกล่าวให้แก่ฟุคาเสะก่อนเริ่มถ่ายทำถึงสองปี ฟุคาเสะระบุว่าตอนแรกตนมีความกังวลและได้พิจารณาที่จะปฏิเสธบทนี้ แต่ยอมตอบรับหลังจากได้ซ้อมรับบทและเข้าฝึกอบรมการแสดงถึงหนึ่งปีเนื่องจากตนอยากทดลองทำสิ่งที่ในชีวิตจริงตนไม่สามารถทำได้
### การเปิดตัวแต่ละเวอร์ชั่น
เวอร์ชันนวนิยายและเวอร์ชันตลกมีกำหนดออกฉายในปีเดียวกัน นอกจากนี้ เวอร์ชันภาพยนตร์ เวอร์ชันนวนิยาย และเวอร์ชันการ์ตูนก็มีการพัฒนาและตอนจบที่แตกต่างกัน
### เวอร์ชันนวนิยาย
วางจำหน่ายวันที่ 7 พฤษภาคม 2021 ซึ่งนางาซากิเป็นผู้เขียน
### เวอร์ชั่นการ์ตูน
ตีพิมพ์เป็นตอนในMonthly! Spiritsของสำนักพิมพ์โชงะกุกังตั้งแต่ฉบับเดือนพฤษภาคม 2021 ถึงฉบับเดือนกรกฎาคมของปี เดียวกัน ภาพประกอบโดย อากิระ อิวายะ และวางจำหน่ายเมื่อวันที่ 28 พฤษภาคม 2021

## อ้างอิง

## แหล่งข้อมูลอื่น
* 映画『キャラクター』公式サイト(アーカイブ)
* 
*
แม่น้ำพังราด

**แม่น้ำพังราด** เป็นแม่น้ำในภาคตะวันออกของประเทศไทย มีต้นน้ำเกิดจากเขาวงใน ตำบลเขาวงกต อำเภอแก่งหางแมว จังหวัดจันทบุรี และเขาไม่มีชื่อซึ่งแบ่งเขตจังหวัดระหว่างอำเภอแก่งหางแมว จังหวัดจันทบุรี กับอำเภอเขาชะเมา จังหวัดระยอง ไหลเป็นแนวแบ่งเขตจังหวัดระหว่างอำเภอแก่งหางแมวและอำเภอนายายอาม จังหวัดจันทบุรี กับอำเภอแกลง จังหวัดระยอง ไปลงอ่าวไทย แม่น้ำมีความยาว 36 กิโลเมตร และมีความกว้างอยู่ในช่วงประมาณ 60–200 เมตร 

ในแต่ละตอนเรียกชื่อแตกต่างกันไป ตั้งแต่ต้นน้ำเรียก **คลองเขาวง** **คลองนายายอาม** และแม่น้ำพังราด

ตลอดแนวสองฝั่งของแม่น้ำชาวบ้านใช้ประโยชน์จากกิจกรรมที่แตกต่างกัน เช่น บริเวณชายฝั่งและปากแม่น้ำ มีการทำประมงพื้นบ้านซึ่งปรับเปลี่ยนไปตามแต่ละฤดูกาล เช่น ในช่วงคลื่นลมสงบหรือไม่รุนแรง ชาวประมงจะทำการวางอวนปลาและวางลอบปู ส่วนในฤดูมรสุมช่วงฤดูฝน ชาวประมงจะเปลี่ยนไปรุนกุ้งเคยและวางอวนกุ้งแทน ถัดจากพื้นที่ชายฝั่งและปากแม่น้ำเป็นพื้นที่ชุมชนตั้งอยู่สองฝั่งปากแม่น้ำเป็นบริเวณที่มีประชากรอาศัยอยู่ค่อนข้างหนาแน่น ส่วนใหญ่ประกอบอาชีพประมงเป็นหลัก และยังประกอบอาชีพเกษตรกรรมต่าง ๆ เช่น นาข้าว สวนยางพารา สวนมะพร้าว สวนมะม่วง เป็นต้น ถัดจากพื้นที่ที่ชุมชนมาทางตอนกลาง และตอนบนของแม่น้ำ ตลอดแนวสองฝั่งของแม่น้ำ เป็นบริเวณแหล่งเกษตรกรรมเลี้ยงสัตว์ทะเล เช่น เลี้ยงกุ้งทำแพล่อลูกหอยนางรม เลี้ยงปลากะพง และปลาเก๋า เป็นต้น

## อ้างอิง

พังราด
พังราด
หมวดหมู่:อำเภอแก่งหางแมว
หมวดหมู่:อำเภอเขาชะเมา
หมวดหมู่:อำเภอนายายอาม
หมวดหมู่:อำเภอแกลง
อมตะ หลูไพบูลย์

**อมตะ หลูไพบูลย์** เป็นสถาปนิกชาวไทย ได้รับรางวัลจากการประกวดสถาปัตยกรรมโดยสมาคมสถาปนิกสยามฯ 3 ปีซ้อน งานออกแบบสถาปัตยกรรมมีลักษณะเป็นสถาปัตยกรรมไทยสมัยใหม่คำนึงถึงลักษณะทางภูมิศาสตร์และสภาพภูมิอากาศ

## ประวัติ
### ครอบครัวและการศึกษา
อมตะ หลูไพบูลย์ เป็นลูกชายคนที่ 2 ในจำนวน 4 คนของชาญศักดิ์ และพรศรี หลูไพบูลย์ จบระดับชั้นประถมจากโรงเรียนกรุงเทพคริสเตียนวิทยาลัย ระดับมัธยมจากโรงเรียนเตรียมอุดมศึกษา สอบเข้าเรียนในคณะวิศวกรรมศาสตร์ จุฬาลงกรณ์มหาวิทยาลัยได้ตั้งแต่เรียนจบมัธยมปีที่ 5 ทว่าเพียง 1 ปีแรก ได้สอบใหม่เข้าคณะสถาปัตยกรรมศาสตร์ จุฬาลงกรณ์มหาวิทยาลัย จบโดยได้รับเกียรตินิยมอันดับ 1 เหรียญทอง จากนั้นอมตะเลือกไปเรียนต่อระดับปริญญาโทด้านสถาปัตยกรรมศาสตร์ ที่มหาวิทยาลัยวอชิงตัน สหรัฐ และเรียนต่อปริญญาโทในสาขาการพัฒนาเมืองในประเทศกำลังพัฒนา ในมหาวิทยาลัยฮาร์วาร์ด 

### การงาน
อมตะกลับมาทำงานเป็นสถาปนิกอาชีพ  โดยผลงานการออกแบบชิ้นใหญ่ชิ้นแรกขณะอายุ 31 ปี  คือ ศิลาเอวาซอนไฮด์อะเวย์ (ปัจจุบันเปลี่ยนชื่อเป็น ซิกซ์เซนส์ไฮด์อะเวย์สมุย) เป็นโรงแรมพักตากอากาศระดับ 6 ดาว บนเกาะสมุย ซึ่งการออกแบบนี้ได้รับรางวัลสถาปัตยกรรมดีเด่นปี 2549 สมาคมสถาปนิกสยามฯ ผลงานถัดมาการออกแบบสถานพักตากอากาศซีโวลา บนเกาะพีพีดอน

พ.ศ. 2547 อมตะเปิดบริษัทของตนเองชื่อ Department of Architecture มีผลงานออกแบบเช่นโรงแรม Little Shelter Chiangmai พ.ศ. 2560 อมตะได้รับรางวัลศิลปาธร สาขาสถาปัตยกรรม

## อ้างอิง

หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:สถาปนิกชาวไทย
อุมา ฮิสโทรีย เด อาโมร์ อี ฟูรีย

***อุมา ฮิสโทรีย เด อาโมร์ อี ฟูรีย*** () เป็นภาพยนตร์แอนิเมชันบราซิลที่ออกฉายใน พ.ศ. 2556 ผลิตโดย บูริที ฟิลเมส และกูลลาเน กำกับโดย ลูอีช โบโลเนซี และแสดงนำโดย เซลตัน แมลู, กามิลา ปิทันกา และโรดรีกู ซานโตรู

## ตัวละครและเสียงพากย์

* เซลตัน แมลู รับบท กึไรรู อิมอร์ทัล (Guerreiro Imortal)
* กามิลา ปิทันกา รับบท จาไนนา (Janaína)
* โรดรีกู ซานโตรู รับบท ปิยตา (Piatã) และ ฌูนีโยร์ (Junior)

## การตอบรับ

### คำวิจารณ์
ในโอเมเลเต (Omelete) ให้คะแนนเฉลี่ยอยู่ที่ 2 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,4 จาก 5

### รางวัล

## อ้างอิง

## แหล่งข้อมูลอื่น

*  
* 
* 
* 
* 
* 
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์บราซิล
หมวดหมู่:ภาพยนตร์ภาษาโปรตุเกส
หมวดหมู่:ภาพยนตร์แอนิเมชันบราซิล
หมวดหมู่:ภาพยนตร์ที่มีเนื้อหาเกี่ยวกับสงครามเย็น
หมวดหมู่:ภาพยนตร์ที่มีฉากในปี พ.ศ. 2515
หมวดหมู่:ภาพยนตร์ที่มีฉากในปี พ.ศ. 2511
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่มีฉากในประเทศบราซิล
หมวดหมู่:ภาพยนตร์ที่มีฉากในรัฐรีโอเดจาเนโร
สโมสรฟุตบอลบูฆอรอ

**สโมสรฟุตบอลบูฆอรอ** () เป็นสโมสรฟุตบอลระดับอาชีพอุซเบกิสถานที่ตั้งอยู่ในเมืองบูฆอรอ สโมสรนี้ก่อตั้งขึ้นใน ค.ศ. 1989 และแข่งในอุซเบกิสถานซูเปอร์ลีก

## ประวัติ
thumb|left|110px|โลโก้สโมสรเก่าใน ค.ศ. 2009–2012

สโมสรนี้ก่อตั้งขึ้นใน ค.ศ. 1960 ภายใต้ชื่อ*บูฆอรอ* กระทั่งใน ค.ศ. 1989 สโมสรนี้ได้เปลี่ยนชื่อเป็น*นูราฟชอน* และระหว่างฤดูกาล 1990 สโมสรดังกล่าวได้แข่งในโซเวียตเซคันด์ลีก โซน "ตะวันออก" โดยจบในอันดับที่ 4 ต่อมา ทีมบูฆอรอได้แข่งใน*อาลีลีก* ฤดูกาลแรกใน ค.ศ. 1992 ส่วนผลงานที่ดีที่สุดของสโมสรใน*อาลีลีก* คือรองแชมป์ฤดูกาล 1994 หลังจากแพ้เนฟต์ชีฟาร์ฆอนา และสโมสรฟุตบอลบูฆอรอได้แข่งสามครั้งในรอบรองชนะเลิศของอุซเบกคัพ ครั้นใน ค.ศ. 2005 รอบรองชนะเลิศชิงถ้วย สโมสรนี้ได้แพ้เนฟต์ชีฟาร์ฆอนาในเลกสองที่ 1 ประตูต่อ 3 และใน ค.ศ. 2012 ทีมนี้แพ้*[[สโมสรฟุตบอลนาซาฟ|นาซาฟ]]* ด้วยคะแนน 3 ต่อ 5 โดยหลังจากฤดูกาล 2013 จบลง ในวันที่ 10 พฤศจิกายน ค.ศ. 2013 เอ็ดการ์ เก็ส ก็ได้เป็นหัวหน้าผู้ฝึกสอนคนใหม่ของบูฆอรอ โดยแทนที่ทัชมูรัด อากามูราดอฟ ในตำแหน่งนี้

### การเปลี่ยนชื่อ
* ค.ศ. 1960–1967: สโมสรฟุตบอลบูฆอรอ
* ค.ศ. 1967–1980: ฟาเกลบูฆอรอ
* ค.ศ. 1980–1988: สโมสรฟุตบอลบูฆอรอ
* ค.ศ. 1989–1997: นูราฟชอนบูฆอรอ
* ค.ศ. 1997–2021: สโมสรฟุตบอลบูฆอรอ
* ค.ศ. 2021 (ตั้งแต่เดือนกันยายน): นูราฟชอนบูฆอรอ
* ค.ศ. 2022–: สโมสรฟุตบอลบูฆอรอ

## อ้างอิง

## แหล่งข้อมูลอื่น

* Official website
* Weltfussballarchiv  
* PFC Bukhoro- UzPFL 

บูฆอรอ
หมวดหมู่:บูฆอรอ
1 ซามูเอล 1

**1 ซามูเอล 1** () เป็นบทแรกของหนังสือซามูเอล ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หรือส่วนแรกของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 1 ถึง 7 ของ 1 ซามูเอลเล่าถึงชีวิตของซามูเอล บทที่ 1 เน้นไปที่การกำเนิดของซามูเอล
 
## ต้นฉบับ
บทนี้เดิมเขียนด้วยภาษาฮีบรู แบ่งออกเป็น 28 วรรค 

### พยานต้นฉบับ
บางต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 6Q4 (6QpapKgs; 150–75 ปีก่อนคริสตกาล) ซึ่งมีวรรคที่หลงเหลือคือ 28–31

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

### การอ้างอิงในพันธสัญญาเดิม
*1 ซามูเอล 1:1–8: 
*1 ซามูเอล 1:3,7,21:  (การแสวงบุญประจำปี)
*1 ซามูเอล 1:11:  (การปฏิญาณเป็นนาศี)
*1 ซามูเอล 1:21–23:  (การที่สามีรับรองคำบนของภรรยา)
*1 ซามูเอล 1:24:  (การถวายโค แป้ง และเหล้าองุ่น)

## ยุคสมัย
* เหตุการณ์ในบทนี้เกิดขึ้นในช่วงท้ายของยุคผู้วินิจฉัยในอิสราเอล ราว 1,100 ปีก่อนคริสตกาล

## ครอบครัวของเอลคานาห์ (1:1–8)

## กำเนิดซามูเอล (1:9–28)

## ดูเพิ่ม

*ส่วนในคัมภีร์ไบเบิลที่เกี่ยวข้อง: กันดารวิถี 6, กันดารวิถี 15, กันดารวิถี 30, 1 ซามูเอล 2, 1 พงศาวดาร 6

## หมายเหตุ

## อ้างอิง

## บรรณานุกรม
### คำอธิบายของหนังสือซามูเอล

*
*
* 
*
*

### ทั่วไป

*
*
*
*
*
*
*
* 
*
*

## แหล่งข้อมูลอื่น
* คำแปลในศาสนายูดาห์:
** Shmuel I - I Samuel - Chapter 1 (Judaica Press). Hebrew text and English translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** 1 Samuel chapter 1. Bible Gateway
** 1 ซามูเอล 1. YouVersion

01
หมวดหมู่:ซามูเอล
โบอาสและรูธ (จิตรกรรม)

***โบอาส''และ''รูธ*** () เป็นภาพจิตรกรรมคู่โดยแร็มบรันต์ในปี ค.ศ. 1643 คาดกันว่าเป็นภาพที่นำตัวจิตรกรเองกับภรรยามาเป็นต้นแบบของภาพตัวละครโบอาสและรูธในคัมภีร์ไบเบิล 

ภาพ*รูธ*อยู่ในความครอบครองของพิพิธภัณฑ์ศิลปะ Gemäldegalerie ในเบอร์ลิน แต่ภาพ*โบอาส*อยู่ในชุดของสะสมที่คฤหาสน์โวเบิร์นซึ่งภาพนี้ถูกแขวนสูงขึ้นไปบนผนัง และเพิ่งได้รับการระบุว่าเป็นภาพที่วาดโดยแร็มบรันต์ในปี ค.ศ. 2012

## ดูเพิ่ม
* แร็มบรันต์
* หนังสือนางรูธ
* โบอาส
* รูธ

## อ้างอิง

หมวดหมู่:หนังสือนางรูธ
หมวดหมู่:แร็มบรันต์
โบอาส

**โบอาส** (; ; ฮีบรู: בֹּעַז *Bōʿaz*; ) เป็นบุคคลในคัมภีร์ไบเบิลที่ปรากฏในหนังสือนางรูธในคัมภีร์ฮีบรูและปรากฏในลำดับพงศ์ของพระเยซูในพันธสัญญาใหม่ และยังเป็นชื่อของเสาที่เฉลียงของพระวิหารในเยรูซาเล็ม ชื่อโบอาสปรากฏ 24 ครั้งในคัมภีร์ไบเบิล โดยมี 2 ครั้งที่เป็นภาษากรีก (ในรูป "**Βοόζ (Booz)**").

## อ้างอิง

## อ่านเพิ่มเติม

* F. , S. , C. . *The [[Brown–Driver–Briggs]] Hebrew and English lexicon*. Tenth printing. Peabody, MA, USA: Hendrickson, October 2006. . (Each of the authors was Litt and  |p. iii|.) 
* 

หมวดหมู่:บุคคลจากหนังสือนางรูธ
หมวดหมู่:เผ่ายูดาห์
หมวดหมู่:พระวรสารนักบุญมัทธิว
เทศบาลตำบลอุบล

**เทศบาลตำบลอุบล** เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอเมืองอุบลราชธานี จังหวัดอุบลราชธานี มีอาณาเขตครอบคลุมบางส่วนของตำบลขามใหญ่และตำบลแจระแม ตั้งอยู่ทางทิศตะวันออกเฉียงใต้ของอำเภอเมืองอุบลราชธานี

## ประวัติ
**เทศบาลตำบลอุบล** ได้เปลี่ยนแปลงยกฐานะมาจากสุขาภิบาลตำบลอุบลตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 โดยมีพื้นที่รับผิดชอบ 2 ตำบล คือ ตำบลขามใหญ่ และ ตำบลแจระแมที่อยู่นอกเหนือการปกครองของเทศบาลเมืองแจระแม

## อ้างอิง

## แหล่งข้อมูลอื่น
* เว็บไซต์เทศบาลตำบลอุบล 

อุบล
หมวดหมู่:อำเภอเมืองอุบลราชธานี
เทศบาลตำบลลาดใหญ่

**เทศบาลตำบลลาดใหญ่** เป็นองค์กรปกครองส่วนท้องถิ่นแห่งหนึ่งในอำเภอเมืองชัยภูมิ จังหวัดชัยภูมิ

## อาณาเขต
* ทิศเหนือ ติดกับ องค์การบริหารส่วนตำบลห้วยบง,องค์การบริหารส่วนตำบลลาดใหญ่
* ทิศใต้ ติดกับ องค์การบริหารส่วนตำบลลาดใหญ่,องค์การบริหารส่วนตำบลกุดตุ้ม
* ทิศตะวันออก ติดกับ ,องค์การบริหารส่วนตำบลลาดใหญ่
* ทิศตะวันตก ติดกับ องค์การบริหารส่วนตำบลกุดตุ้ม,,องค์การบริหารส่วนตำบลห้วยบง

## ประวัติ
เทศบาลตำบลลาดใหญ่ ได้รับการจัดตั้งมาจาก สุขาภิบาลลาดใหญ่เมื่อวันที่ 24 กันยายน 2536 ประกาศในราชกิจจานุเบกษา เล่มที่ 110 ตอนที่ 175 ลงวันที่ 29 ตุลาคมปีเดียวกัน 

ต่อมาเมื่อมีการยกฐานะสุขาภิบาลเป็นเทศบาลตำบลทั่วประเทศในวันที่ 25 พฤษภาคม 2542 เป็นต้นมา 

## การปกครอง
เขตปกครองครอบคลุมพื้นที่บางส่วนของตำบลลาดใหญ่ 3 หมู่บ้าน และตำบลกุดตุ้ม 1 หมู่บ้าน ดังนี้
* หมู่ที่ 2 บ้านลาดน้อย (ตำบลลาดใหญ่)
* หมู่ที่ 3 บ้านลาดใหญ่ (ตำบลลาดใหญ่)
* หมู่ที่ 8 บ้านลาดใหญ่ (ตำบลลาดใหญ่)
* หมู่ที่ 9 บ้านหนองแวง (ตำบลกุดตุ้ม)

## ลักษณะภูมิประเทศ
พื้นที่เทศบาลตำบลลาดใหญ่ เป็นพื้นที่ราบลุ่ม ดินร่วนปนทราย มีแหล่งน้ำสำคัญ ได้แก่ ลำน้ำก่ำ ลำห้วยบง และลำห้วยหินลาด ไหลผ่านเขตเทศบาล

## การคมนาคม
มีทางหลวงสายหลักตัดผ่านยังเทศบาลจำนวน 2 เส้นทาง ได้แก่
# ทางหลวงหมายเลข 202 (ชัยภูมิ - บัวใหญ่)
# ทางหลวงแผ่นดินหมายเลข 2054 (ลาดใหญ่ - คอนสวรรค์)
 
## อ้างอิง

เมืองชัยภูมิ
หมวดหมู่:อำเภอเมืองชัยภูมิ
แฮนด์บอลชายรอบคัดเลือกโอลิมปิก 2024

**การแข่งขันแฮนด์บอลชายรอบคัดเลือกโอลิมปิก 2024** จะจัดขึ้นตั้งแต่วันที่ 14 ถึง 17 มีนาคม พ.ศ. 2567 โดยมีสี่ทีมจะเข้าร่วมในแต่ละรายการแข่งขัน โดยสองทีมที่มีอันดับดีที่สุดจะผ่านเข้ารอบโอลิมปิกฤดูร้อน 2024

## รูปแบบ
มีการแข่งขันรอบคัดเลือกโอลิมปิกสามรายการ มีเพียงสิบสองทีมที่ยังไม่ผ่านเข้ารอบจากการแข่งขัน 5 รายการก่อนหน้าเท่านั้นที่สามารถแข่งขันในรายการนี้ได้:

* ทีมหกอันดับแรก จากการแข่งขันชิงแชมป์โลกที่ยังไม่ผ่านเข้ารอบการแข่งขันชิงแชมป์ระดับทวีปมีสิทธิ์เข้าร่วมการแข่งขัน
* ทีมที่มีอันดับสูงสุดของแต่ละทวีปในการแข่งขันชิงแชมป์โลกเป็นตัวแทนของทวีปเพื่อกำหนดอันดับระดับทวีป ทวีปอันดับหนึ่ง (ยุโรป) ได้รับโควต้าเพิ่มเติมอีก 2 ตำแหน่งสำหรับทัวร์นาเมนต์นี้ ทวีปที่สอง (อเมริกา) ที่สาม (แอฟริกา) และทวีปที่สี่ (เอเชีย) ได้รับ 1 โควต้าในแต่ละทวีป อันดับสุดท้ายเป็นของทีมจากโอเชียเนีย หากมีทีมใดอยู่ในอันดับที่ 8–12 ในการแข่งขันชิงแชมป์โลก เนื่องจากไม่มีทีมจากโอเชียเนียที่ตรงตามเงื่อนไขนี้ ทวีปอันดับสองจึงได้รับตำแหน่งพิเศษแทน ทีมที่ได้รับตำแหน่งจากการจัดอันดับแชมป์โลกแล้วจะไม่ได้รับการพิจารณาให้ได้รับตำแหน่งตามเกณฑ์ระดับทวีป ในกรณีเช่นนี้ รายการเข้าถึงจะถูกปรับสมดุลตามนั้น
*ทั้ง 12 ทีมจะได้รับการจัดสรรเป็น 3 กลุ่ม กลุ่มละ 4 ทีมตามตารางด้านล่าง สองทีมอันดับแรกจากแต่ละกลุ่มจะผ่านเข้ารอบโอลิมปิกฤดูร้อน 2024

ประเทศเจ้าภาพได้ประกาศเมื่อวันที่ 2 กุมภาพันธ์ พ.ศ. 2567

## อ้างอิง

แฮนด์บอล
หมวดหมู่:กีฬาแฮนด์บอลในโอลิมปิกฤดูร้อน
หมวดหมู่:แฮนด์บอลในปี พ.ศ. 2567
2024
อิเมลดา สตอนตัน

**อิเมลดา แมรี ฟีโลเมนา เบอร์นาเดตต์ สตอนตัน**  (; เกิด 9  มกราคม ค.ศ. 1956) เป็นนักแสดงและนักร้องชาวอังกฤษ เป็นที่รู้จักกับการรับบทบาทเป็น โดโลเรส อัมบริดจ์ ในภาพยนตร์ชุดแฮร์รี่ พอตเตอร์ และรับบทเป็น สมเด็จพระราชินีนาถเอลิซาเบธที่ 2 ในซีรี่ส์ เดอะคราวน์ ฤดูกาลที่ 5-6 ซึ่งฉายทางเน็ตฟลิกซ์

## ชีวิตช่วงต้นและการศึกษา
สตอนตันเกิดที่อาร์ชเวย์ ทางตอนเหนือของลอนดอน เป็นลูกคนเดียวของบริดี้ (นามสกุลเดิม แม็คนิโคลัส) ช่างทำผม และโจเซฟ สตาวน์ตัน กรรมกร พวกเขาอาศัยอยู่เหนือร้านเสริมสวยของแม่สตอนตัน พ่อแม่ของเธอเป็นผู้อพยพมาจากเคาน์ตีเมโย ประเทศไอร์แลนด์ พ่อของเธอมาจากบัลลีแวรี และแม่ของเธอมาจากโบโฮลา แม่ของเธอเป็นนักดนตรี เคยเล่นในวงดนตรีแสดงสดของไอร์แลนด์ แม้ว่าเธอจะอ่านโน้ตดนตรีไม่ได้ แต่เธอก็สามารถเล่นเพลงเกือบทุกเพลงได้ด้วยการฟังบนแอคคอร์เดียนหรือไวโอลิน เมื่อสตอนตันอยู่ในวัยรุ่น พ่อแม่ของเธอก็แยกทางกัน และทั้งคู่ก็พบกับคู่ครองใหม่ในภายหลัง

ขณะเป็นนักเรียนที่โรงเรียนคาทอลิก La Sainte Union สตอนตันได้เรียนการแสดงกับครูสอนการพูด และได้รับบทนำในละครเวทีของโรงเรียนหลายเรื่อง รวมถึงบทพอลลี่ พีชัม ในเรื่อง The Beggar's Opera ด้วยแรงสนับสนุนจากครู เธอจึงไปออดิชั่นเข้าโรงเรียนสอนการแสดงต่างๆ แม้ว่า Central School of Speech and Drama และ Guildhall School of Music and Drama จะไม่รับเธอเข้าเรียน แต่เธอก็ได้รับการยอมรับเข้าเรียนที่ Royal Academy of Dramatic Art เมื่ออายุ 18 ปี

## อ้างอิง

หมวดหมู่:นักแสดงอังกฤษ
อย่างลึกซึ้งแด่คุณคนพิเศษ

**อย่างลึกซึ้งแด่คุณคนพิเศษ** เป็นสตูดิโออัลบั้มเต็มชุดที่ 4 ของ แจ้ ดนุพล แก้วกาญจน์ ออกวางแผงครั้งแรกเมื่อปลายปี 2531 ภายใต้สังกัดนิธิทัศน์ โปรโมชั่น ภายหลังจากความสำเร็จของอัลบั้มเทวดาเดินดิน โดยดนุพลยังคงทำหน้าที่เป็นโปรดิวเซอร์ และยังคงได้วงพลอย มาเป็นวงแบคอัพให้เช่นเดิม

อัลบั้มชุดนี้มีความพิเศษตรงที่ในช่วงแรกของการวางแผงได้มีการทำออกมาเป็นเพลงร้อง 9 เพลงในหน้า A และเป็นเพลงบรรเลง 9 เพลงในหน้า B โดยช่วงนั้นใช้ชื่อว่า 9+9 อย่างลึกซึ้งแด่คุณคนพิเศษ ส่วนที่มาของชื่ออัลบั้มมาจากการนำชื่อเพลงในอัลบั้ม คือ อย่างลึกซึ้ง และ แด่คุณคนพิเศษ มารวมกันแต่กระแสตอบรับไม่ดีเท่าที่ควร ทำให้ในช่วงเดือนเมษายน 2532 ทางนิธิทัศน์จึงปรับรูปแบบมาเป็นเพลงร้องทั้ง 10 เพลงโดยได้เพิ่มเพลงใหม่เข้ามาคือเพลง ตะวันรัญจวน จากปลายปากกาของครูสมพจน์ สิงห์สุวรรณ ซึ่งได้นำเพลง สายัณห์รัญจวน กับ ตะวันตกดิน ที่อยู่ในอัลบั้มชุดนี้มารวมกัน

นอกจากเพลง ตะวันรัญจวน แล้วในอัลบั้มชุดนี้ยังมีเพลงที่น่าสนใจ เช่น ขาดเธอขาดใจ เพลงเก่าของวงดิอิมพอสซิเบิ้ล จากปลายปากกาของครูประดิษฐ์ อุตตะมัง ที่นำมาเรียบเรียงใหม่, สีดา จากปลายปากกาของ อารี อุไร หรือครูน้อยสุรพล โทณะวณิก ที่เขียนขึ้นจากเหตุการณ์โศกนาฏกรรมความรัก, น้ำตาฝน เพลงที่ดนุพลเขียนขึ้นจากเหตุการณ์จริงที่ประสบพบเจอ, อย่างลึกซึ้ง เพลงที่นำทำนองเพลงญี่ปุ่นมาใส่เนื้อไทย และแด่คุณคนพิเศษ เพลงท้ายอัลบั้มที่ดนุพลแต่งคำร้อง ทำนอง และเรียบเรียงเสียงประสาน ด้วยตัวเอง

## เพลงในอัลบั้ม

## นักดนตรีในอัลบั้ม
* ดนุพล แก้วกาญจน์ ร้องนำ กีตาร์

### วงพลอย
* อิศรพงศ์ ชุมสาย ณ อยุธยา คีย์บอร์ด ร้องประสาน หัวหน้าวง
* ศิริศักดิ์ นันทเสน กลอง ร้องประสาน
* วสุ แสงสิงแก้ว คีย์บอร์ด ร้องประสาน
* ศักดิ์ บุญเรือง (มืด ไข่มุก) เพอร์คัชชัน ร้องประสาน
* เดวิด เอง กีตาร์
* รักษ์ สวัสดิ์ซิตัง กีตาร์ ร้องประสาน
* อนุสาร คุณะดิลก เบส ร้องประสาน
* สมบูรณ์ สุทธิสัตตบุศย์ คีย์บอร์ด ร้องประสาน
* ปิติ ปิติวงศ์ คีย์บอร์ด ร้องประสาน

## อ้างอิง

หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2531
หมวดหมู่:อัลบั้มเพลงของดนุพล แก้วกาญจน์
หมวดหมู่:อัลบั้มเพลงของค่ายนิธิทัศน์ โปรโมชั่น
ตำบลเขื่องใน

**ตำบลเขื่องใน** เป็นตำบลในอำเภอเขื่องใน จังหวัดอุบลราชธานี 

ปัจจุบันพื้นที่ตำบลเขื่องในอยู่ภายใต้การจัดการดูแลของเทศบาลตำบลเขื่องใน และเทศบาลตำบลห้วยเรือ 

## ประวัติ
ตำบลเขื่องในถูกตั้งตาม “บ้านเขื่องใน” ซึ่งจำเดิมชื่อ “เขี่ยงใน” เพราะภาษาอีสานโบราณไม่มีสระเอือ เมื่อมีการเรียนภาษาไทยจึงกลายมาเป็น “เขื่องใน” หมู่บ้านเขี่ยงใน ตั้งชื่อตามชื่อหนองน้ำชื่อ “หนองเขี่ยง ” ซึ่งมีลักษณะเป็นแอ่งน้ำลึกประมาณ 1 –2 เมตร ในหน้าฝน คล้าย “เขี่ยงปลา” หรือที่ปลาเตรียมวางไข่ในน้ำในฤดูฝน ชาวบ้านเรียก “เขี่ยงปลา” เป็นกลุ่มหมู่บ้านซึ่งประกอบด้วยบ้านเขื่องใน บ้านเขื่องกลาง บ้านสว่าง และบ้านหนองใส ส่วนบ้านกวางคำ หรือบ้านโนนธาตุ เป็นอีกหมู่บ้านหนึ่งที่ตั้งมาพร้อมกับบ้านเขื่องใน

อำเภอเขื่องใน ได้รับการจัดตั้งให้เป็นอำเภอตาม พ.ร.บ.ลักษณะการปกครองท้องที่ พ.ศ. 2440 โดยตาม พ.ร.บ. ดังกล่าว พระเจ้าบรมวงศ์เธอ กรมหลวงสรรพสิทธิประสงค์ ทรงให้แบ่งบริเวณอุบลราชธานี ออกเป็น 3 เมือง คือ เมืองอุบลราชธานี เมืองเขมราษฎร์ธานี และเมืองยศสุนทร ในพื้นที่เมืองอุบลราชธานี มี 11 อำเภอ หนึ่งในนั้นคือ “อำเภอปจิมูปลนิคม” เป็นชื่อพระราชทานมาจากกรุงเทพฯ ต่อมาปี พ.ศ. 2456 ได้เปลี่ยนเป็นชื่ออำเภอตระการพืชผล แล้วต่อมาเปลี่ยนชื่อเป็นอำเภอเขื่องในจนถึงปัจจุบันนี้

## ที่ตั้งและอาณาเขต
ตำบลเขื่องในตั้งอยู่ทางตอนกลางค่อนทางใต้ของอำเภอเขื่องใน มีอาณาเขตการปกครองใกล้เคียง ดังนี้

* **ทิศเหนือ** ติดต่อกับตำบลยางขี้นกและตำบลหนองเหล่า อำเภอเขื่องใน
* **ทิศใต้** ติดต่อกับตำบลนาคำใหญ่และตำบลท่าไห อำเภอเขื่องใน
* **ทิศตะวันออก** ติดต่อกับตำบลหนองเหล่า ตำบลก่อเอ้ และตำบลท่าไห อำเภอเขื่องใน
* **ทิศตะวันตก** ติดต่อกับตำบลสร้างถ่อ อำเภอเขื่องใน

## เขตการปกครอง
ปัจจุบันพื้นที่ตำบลเขื่องในอยู่ภายใต้การบริหารของเทศบาลตำบลเขื่องในและเทศบาลตำบลห้วยเรือ โดยแบ่งการปกครองออกเป็น 14 หมู่บ้าน แบ่งเป็นเขตเทศบาลตำบลเขื่องใน 6 หมู่บ้าน 8 ชุมชน และเขตเทศบาลตำบลห้วยเรือ(องค์การบริหารส่วนตำบลเขื่องในเดิม) อีก 8 หมู่บ้าน

## สถานที่สำคัญ
* โรงเรียนเขื่องในพิทยาคาร
* วัดทุ่งศรีวิไล

## ดูเพิ่ม
* เทศบาลตำบลเขื่องใน
* เทศบางตำบลห้วยเรือ

## อ้างอิง

เขื่องใน